
CONSILIUL JUDEŢEAN

HOTĂRÂRE                                                                        
pentru modificarea şi completarea  Hotărârii Consiliului Judeţean Bistriţa-Năsăud nr. 107 din 26.06.2013 privind acordul de solicitare în vederea preluării în domeniul public al judeţului Bistriţa-Năsăud a imobilului situat în municipiul Bistriţa, Bulevardul Independenţei nr. 9
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 30 consilieri judeţeni;

Având în vedere:
- expunerea de motive nr. 16863/21.11.2014 a Preşedintelui Consiliului Judeţean Bistriţa-Năsăud;

- raportul nr. IA/16865/21.11.2014 al Direcţiei administraţie locală; 

- prevederile Hotărârii Consiliului Judeţean Bistriţa-Năsăud nr. 107/2013 privind acordul de solicitare în vederea preluării în domeniul public al judeţului Bistriţa-Năsăud a imobilului situat în municipiul Bistriţa, Bulevardul Independenţei nr. 9;
- prevederile art. 9 alin. (1) din Legea nr. 213/1998 privind bunurile proprietate publică, cu modificările şi completările ulterioare;
- prevederile art. 60 alin. (1) şi (2) și art. 61 din  Legea  nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
- prevederile Hotărârii Guvernului nr. 776/28.07.2010 privind organizarea şi funcţionarea direcţiilor judeţene pentru sport şi tineret, respectiv a Direcţiei pentru Sport şi Tineret a Municipiului Bucureşti, cu modificările şi completările ulterioare;

- prevederile Legii nr. 69/28.04.2000 - Legea educaţiei fizice şi sportului;

- prevederile Ordonanţei Guvernului nr. 15/14.07.2010 privind unele măsuri de reorganizare a activităţilor de tineret şi sport, cu modificările şi completările ulterioare;

- extras CF nr. 71407 (nr. vechi 7326) Bistriţa, eliberat la data de 20.11.2014 de Oficiul de Cadastru şi Publicitate Imobiliară Bistriţa-Năsăud, înregistrat la Consiliul Judeţean Bistriţa-Năsăud cu nr. IA/16855/20.11.2014;
- adresa nr. 75603/30.08.2013 a Ministerului Justiţiei înregistrată la Consiliul Judeţean Bistriţa-Năsăud cu nr. VII/9337/04.09.2013;

- adresa nr. 73291/13.09.2013 a Ministerului Dezvoltării Regionale şi Administraţiei Publice, înregistrată la Consiliul Judeţean Bistriţa-Năsăud cu nr. VII/9855/17.09.2013;

- adresa nr. 75924/23.09.2013 a Ministerului Dezvoltării Regionale şi Administraţiei Publice, înregistrată la Consiliul Judeţean Bistriţa-Năsăud cu nr. IB/10343/27.09.2013;
- adresa nr. 1312/16.09.2013 a Direcţiei Judeţene pentru Sport şi Tineret Bistriţa-Năsăud, înregistrată la Consiliul Judeţean Bistriţa-Năsăud cu nr. IA/9868/17.09.2013; 
- adresa nr. 1654/27.10.2014  a Direcţiei Judeţene pentru Sport şi Tineret Bistriţa-Năsăud, înregistrată la Consiliul Judeţean Bistriţa-Năsăud cu nr. IIB/15395/27.10.2014, privind valoarea de inventar a imobilului;

- raportul nr. IBa/17121/26.11.2014  al Comisiei de administraţie;

- raportul nr. IBa/17122/26.11.2014 al Comisiei economice.

În temeiul prevederilor art. 45 alin. (3) şi art. 91 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.I. Art.1. din Hotărârea Consiliului Județean nr. 107 din 26.06.2013 privind acordul de solicitare în vederea preluării în domeniul public al judeţului Bistriţa-Năsăud a imobilului situat în municipiul Bistriţa, Bulevardul Independenţei nr. 9, se modifică, se completează şi va avea următorul cuprins:
„Art.1. (1) Se solicită transmiterea unui imobil - construcţie şi teren - din domeniul public al statului şi din administrarea Ministerului Tineretului şi Sportului - Direcţia Judeţeană pentru Sport şi Tineret Bistriţa-Năsăud în domeniul public al Judeţului Bistriţa-Năsăud, identificat în anexa care face parte integrată din prezenta hotărâre, în vederea redării funcţionalităţii şi transformării în ”Centru Multifuncţional pentru dezvoltarea capacităţii profesionale a tinerilor” prin atragerea de fonduri europene pentru reabilitarea acestui imobil.
(2)  Imobilul - construcţie şi teren -  cuprins în prezenta hotărâre,  nu face obiectul unor cereri de reconstituire a dreptului de proprietate privată sau de restituire,  depuse în temeiul actelor normative cu caracter special privind fondul funciar, respectiv  cele care reglementează regimul juridic al imobilelor preluate abuziv de statul român în perioada 6 martie 1945 - 22 decembrie 1989, nu au fost formulate cereri de retrocedare în baza Legii nr. 247/2005 privind reforma în domeniile proprietăţii şi justiţiei, precum şi unele măsuri adiacente, cu modificările şi completările ulterioare, nu sunt grevate de sarcini şi nu fac obiectul vreunui litigiu.’’
Art.II. Prezenta hotărâre a fost adoptată cu un număr de 31 voturi «pentru».
Art.III. Cu ducerea la îndeplinire a prevederilor prezentei hotărâri se încredinţează Direcţia economică şi Direcţia administraţie locală din cadrul Consiliului Judeţean Bistriţa-Năsăud.
Art.IV. Prezenta hotărâre se comunică de către Serviciul administraţie şi relaţii publice cu:


- Direcţia administraţie locală;
- Direcţia economică;

- Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

